recursal/SuperWikiNEXT-32B huggingface dataset:
**זבגפנט** (באנגלית **Zavegepant**), הנמכר בשם זבזפרט (Zavzpret), הוא תרופה הניתנת בתרסיס לאף, ומיועדת לטיפול במיגרנה בבוגרים בזמן ההתקף, כאשר ההתקף יכול להיות מלווה באאורה או ללא אאורה. 

התרופה אינה ניתנת למניעה של מיגרנה. 

התרופה נספגת במהירות בחלל האף, ישירות לזרם הדם. התרופה יכולה להשפיע החל מרבע שעה עד שעתיים מרגע נטילתה. לא ידוע על יעילות ובטיחות התרופה בילדים, בהריון ובהנקה.

מנגנון פעולה
------------

חלבון CGRP) calcitonin gene-related peptide) נמצא קשור לכאב וסימפטומים המופיעים במיגרנה. 

זבגפנט הוא אנטגוניסט של CGRP. השימוש בתרופה זו מפחית את כאבי המיגרנה ותסמינים נוספים של מיגרנה כגון בחילות ,רגישות לאור ורגישות לקול.

תופעות לוואי
------------

תופעות הלוואי השכיחות ביותר כולות טעם חריג, בחילה, אי נוחות או גירוי באף, והקאה

תופעת לוואי מסוכנת כוללות תגובה אלרגית (נפיחות בפנים, בפה, בלשון, בגרון או בעיות נשימה). יש לפנות לקבלת טיפול חירום.

פרמקולוגיה
----------

**ספיגה:** שיא הריכוז בפלזמה נצפה כחצי שעה לאחר מתן מנה אחת (10 מיליגרם) של תרופה בתרסיס. 

**נפח הפיזור:** נפח הפיזור בממוצע של התרופה בגוף הוא 1774 ליטר. 90% מהתרופה נקשרת לחלבוני הפלזמה.

**מטבוליזם:** מטבוליזם עיקרי נעשה על ידי CYP3A4

**הפרשה:** זמן מחצית החיים של ZAVZPRET לאחר מתן מנה אחת של התרופה בתרסיס לאף הוא 6.55 שעות. בממוצע הפינוי הוא 266 ליטר לשעה. הפינוי נעשה בעיקר דרך הצואה ובאופן מזערי דרך השתן.

מחקרים נוספים
-------------

במחקר בו השתתפו 623 אנשים שלקחו ZAVZPRET לעומת 646 אנשים שלקחו פלצבו, תוך שעתיים בקבוצה שלקחה ZAVZPRET:

-         24% מהאנשים דיווחו על היעדר כאב לעומת 15% בקבוצת הפלצבו

-         40% מהאנשים דיווחו על היעדר רוב הסימפטומים הרגילים המלווים מיגרנה לעומת 31% בקבוצת הפלצבו.

תרופה זו נמצאה טובה יותר בהקלה על בחילות, פוטופוביה או פונופוביה לעומת פלצבו.

קישורים חיצוניים
----------------

ויקישיתוף מדיה וקבצים בנושא **זבגפנט** בוויקישיתוף

הערות שוליים
------------

1. ↑  ZAVZPRET™ ([zavegepant nasal spray) Description | Pfizer Medical Information - US], www.pfizermedicalinformation.com (באנגלית)
2. ↑  Zavzpret Nasal Spray: Uses, Dosage, Side Effects, Drugs.com (באנגלית)
3. ↑  Zavzpret Nasal Spray: Uses, Dosage, Side Effects, Drugs.com (באנגלית)
4. ↑  Migraine Nasal Spray | ZAVZPRET™ (zavegepant) | Safety Info, ZAVZPRET™ (zavegepant) (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"זבגפנט"**.
עוגית **קאראק** (בצרפתית: **Carac**) היא מומחיות קולינרית שווייצרית המורכבת מקלתית שוקולד עם אייסינג ירוק. הקאראק נפוץ מאוד ברחבי רומאנדי, ומוכר גם בשווייץ דוברת הגרמנית .

אטימולוגיה
----------

המונח לא היה קיים במילונים הצרפתיים, האטימולוגיה שלו מסתורית. נוכל להביט בקשר הפונטי עם קאראק (caraque) שנכתב אחרת, המציין, על פי המילון האוניברסלי למטבח מעשי של ז'וזף פאבר (צר')(1894), סוג של "קקאו באיכות מעולה, כמו זה המיוצר סביב קראקס".

היסטוריה
--------

על פי מקורות מסוימים, לגנאש, מרכיב בסיסי בהכנת קאראקים, יש מקורות אוסטריים. ואכן, זאכרטורטה, שהומצא ב-1832 על ידי צעיר אוסטרי, מכיל גנאש. עם זאת, אין הוכחה שהקאראק מגיע משם.

שף קונדיטור לשעבר טוען שהקאראק הופק בשווייץ דוברת הצרפתית כבר בשנות ה-20. זה היה מוצר מותרות, שהיה מוכר רק בערים.

עם זאת, לא ספרי מתכונים ולא מאמרים הנוגעים למסורת האוכל בשווייץ לא מזכירים את המאפיינים. העדר התייחסות זו מוסבר בהחלט בעובדה שעבודה עם שוקולד מעולם לא הייתה חלק ממסורות האיכרים, שעליהן מבוססות רוב הסקרים והביקורות בתרבות הפופולרית. רק בחמישים השנים האחרונות אנו מוצאים אזכורים כתובים על הקאראק, בעיקר בעלונים מקצועיים המיועדים לקונדיטורים.

ייצור הקאראקים לא השתנה בעשורים האחרונים, אך כיום המרכיבים הבסיסיים (תחתית, גנאש, פונדנט) לרוב כבר מוכנים מראש.

הרכב
----

הוא מורכב מבסיס בצק, בדרך כלל כמו של עוגת חמאה פּרִיכה, במילוי גנאש עשוי שמנת מלאה (Crème entière) ושוקולד. הכל מכוסה באייסינג ירוק עם שוקולד צ'יפס אחד במרכז. יש גדולים (בסביבות 25 ס"מ בקוטר) אך הקוטר הסטנדרטי של הקאראק הוא כ-8 ס"מ.

קישורים חיצוניים
----------------

ויקישיתוף מדיה וקבצים בנושא **קאראק** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
* Carac », sur le site web du Patrimoine culinaire suisse.

הערות שוליים
------------

1. 1 2 3 4  "Patrimoine culinaire Suisse Patrimoine culinaire". *www.patrimoineculinaire.ch*. נבדק ב-2021-09-06.
"מותו של יקינתון", מאת ז'אן ברוק, 1801; **יקינתון**, גוסס מפצעיו, נתמך על ידי אפולו. ניתן לראות את הדיסקוס מונח בצד השמאלי התחתון של התמונה.
**יקינתון** (ביוונית: Ὑάκινθος, תעתיק: היאקינתוס) היה נסיך יפה תואר במיתולוגיה היוונית, בנם של פיראוס, מלך מקדוניה, והמוזה קליאו. יקינתון נודע בעיקר כמאהבו של האל אפולו וכן בשל סופו הטרגי. 

גרסה אחת על אודות מותו של יקינתון, המתועדת במטמורפוזות של אובידיוס, מספרת כי הוא נהרג בשגגה על ידי אפולו. לפי סיפור זה, אפולו ויקינתון שיחקו יחדיו בזריקת דיסקוס, עד שאפולו, מתוך רצון להרשים את מאהבו, זרק את הדיסקוס בכל כוחו. יקינתון רץ לתפוס אותו, אך הדיסקוס פגע בו, ופצע אותו אנושות. אפולו לא יכול היה להציל את הצעיר הגוסס, ויקינתון, בסופו של דבר, מת מפצעיו. האדס דרש את גופתו של יקינתון, אך אפולו סירב ויצר מדמו של יקינתון את פרח היקינתון, הקרוי על שמו. הדמעות שהזיל האל על הפרח בשעת היווצרו הפכו לעלי הכותרת הלבנים כעין הפנינה.

יקנתון וזפירוס מקיימים יחסי מין בציור על כד מהמאה החמישית לפני הספירה.
גרסה אחרת של הסיפור, שמתועדת למשל אצל לוקיאנוס מסאמוסאטה, פילוסטרטוס מלמנוס וסרוויוס, מספרת כי האשם במותו של יקינתון הוא זפירוס, אל הרוח המערבית. זפירוס היה גם הוא מאוהב ביקינתון, אך יקינתון לא השיב לו אהבה. כיוון שכך, בשעה שאפולו ויקינתון שיחקו יחדיו בדיסקוס, זפירוס, שקינא באפולו, נשב רוח, הטה את הדיסקוס ממסלולו, וגרם לו לפגוע ביקינתון ולהרגו. 

ציורים שנשמרו על כדים מיוון העתיקה מראים את יקינתון וזפירוס כמאהבים. גם תמיריס היה מאוהב ביקינתון וסיפור אהבתם מתואר בביבליותקה של פסאודו-אפולודורוס כסיפור האהבה הראשון בין מאהבים גברים.

לפי גרסאות אחרות הפרח שיצר אפולו הוא לא זה המכונה בימינו יקינתון אלא פרח אחר, אולי האירוס.[דרוש מקור]

קישורים חיצוניים
----------------

ויקישיתוף מדיה וקבצים בנושא **יקינתון** בוויקישיתוף
* יקינתון, באתר אנציקלופדיה בריטניקה (באנגלית)

הערות שוליים
------------

1. ↑  Ovidius Naso, Metamorphosis Brookes More, Ed, 10.184, Perseus
2. ↑  Apollodorus, Library, Sir James George Frazer, Ed. 1.3.3, Perseus
3. ↑  אהרן שבתאי, **המיתולוגיה היוונית**, הוצאת מפה, עמ' 33

|  |  |
| --- | --- |
| בקרת זהויות עריכת הנתון בוויקינתונים | 
* GND: 132573881
* SUDOC: 174295162
* VIAF: 77478964
* WorldCat: viaf-77478964

 |
***Marvel Snap*** הוא משחק קלפים דיגיטלי שפותח על ידי Second Dinner ופורסם על ידי Nuverse עבור אנדרואיד, iOS, macOS ו-Windows. המשחק כולל אוסף של דמויות שונות מיקום מארוול. המשחק יצא לאור ב-18 באוקטובר 2022, לאחר תקופה של בדיקות בטא.

משחקיות
-------

לכל שחקן יש חפיסה של 12 קלפים. כל קלף מתאר דמות של גיבור, אנטי גיבור או נבל מיקום מארוול עם עלות (אנרגיה), רמת כוח, ולחלקם אף יש יכולת פוטנציאלית מיוחדת. בתחילת כל משחק, שחקנים שמים בו זמנית קלף אחד או יותר עם הפנים כלפי מטה באחד משלושה מיקומים הלקוחים מיקום מארוול. המיקומים מוקצים באופן אקראי לכל סיבוב, ולכל מיקום יש אפקט ייחודי. בסוף כל סיבוב קלפים נחשפים ויכולות מיוחדות של קלפים מופעלות. מי שיש לו את הכוח הגבוה ביותר במיקום נתון זוכה במיקום זה. מטרת המשחק היא לזכות בשניים מתוך שלושת המקומות. המשחק נמשך שישה סיבובים, כל אחד מהם נותן "אנרגיה" גוברת לשחק קלפים חזקים יותר ככל שהמשחק מתקדם דהיינו סיבוב ראשון-אנרגיה אחת, סיבוב שני- שתיים וכן הלאה, האנרגיות לא משתמרות מתור לתור.

שחקנים מטפסים בסולם המדורג של המשחק על ידי הרווחת "קוביות". משחק מתחיל עם קובייה בודדת בתור ההימור שלו, אבל שחקן יכול להכפיל את ההימור בכל עת על ידי "נקישה", ובשלב זה ליריבו יש אפשרות לסגת או לגשת לנקישה. המעצב קנט-אריק הגמן השווה את הנקישה לקוביית ההכפלה של משחק הלוח המסורתי שש-בש. כמו כן ישנה אפשרות לאינטרקציה בסיסית בין יריבים ע"י שליחת אימוג'ים מותאמים.

המשחקיות של Marvel Snap נחשבת לפשוטה יחסית בהשוואה למשחקי קלפים אחרים, ומשחקים בודדים נמשכים בדרך כלל כמה דקות.

בזמן השחרור העולמי, המשחק הציג למעלה מ-170 קלפים, 
וכיום ישנם יותר מ200 קלפים, כאשר כל עונה מצרפים קלפים נוספים.

פיתוח
-----

*Marvel Snap* הוא משחק הבכורה של חברת המשחקים Second Dinner, אולפן לפיתוח משחקים שהוקם על ידי מפתחי Hearthstone לשעבר בן ברוד, יונג וו והמילטון צ'ו. ב-31 בינואר 2023, Second Dinner הוסיפה את מצב הקרב ל-*Marvel Snap*, המאפשר משחקים פרטיים עם חברים.

### עיצוב המשחק

ב-*Marvel Snap*, שחקנים יכולים להשיג וריאנטים של הקלפים שנמצאים ברשותם דרך החנות במשחק או פרסי העונה. וריאנטים הן גרסאות חלופיות של העיצוב של קלף בסיס, ואינן מציעות יתרונות משחק מכיוון שהן קוסמטיות בלבד. החל מינואר 2023, יש יותר מאלף וריאנטים שונים במשחק. כמה מהאמנים הבולטים יותר שיש להם וריאנטים על שמם כוללים את ריאן גונזלס, קים ג'סינטו ודן היפ.

צילום מסך של דו קרב בשלב האחרון של הקרב

ביקורות
-------

המשחק זכה לביקורות משבחות בארץ ובעולם, בדגש על המשחקיות, והתחכום הפשוט אך דורש המחשבה שהוא מציג לשחקן, ביקורת נוספת מציינת את זה שהמשחק הוא חינמי ומבוסס רכישות אך אינו דוחק בשחקן לעשות זאת, ולא קיים בו מודל של "תשלום בשביל לנצח".

קישורים חיצוניים
----------------

* 

* אתר האינטרנט הרשמי של Marvel Snap (באנגלית)
* Marvel Snap, באתר PCGamingWiki (באנגלית)
* Marvel Snap, ברשת החברתית אקס (טוויטר)

הערות שוליים
------------

1. ↑  Kayleigh Partleton, Avengers assemble for the Marvel Snap release date, Pocket Tactics, ‏2022-09-09 (באנגלית אמריקאית)
2. ↑
3. ↑
**ארנק דיגיטלי** (באנגלית: **Digital wallet**) הוא מכשיר אלקטרוני המאפשר לאדם לבצע עסקאות מסחר אלקטרוניות. הארנק הדיגיטלי עשוי לכלול רכישת פריטים באופן מקוון באמצעות מחשב או באמצעות טלפון חכם, כדי לרכוש מוצר בחנות. באופן הולך וגובר, ארנקים דיגיטליים נעשים לא רק עבור עסקאות פיננסיות בסיסיות, אלא גם כדי לאמת את אישוריו של בעל הכרטיס. לדוגמה, ארנק דיגיטלי עשוי לאמת את גיל הקונה בחנות משקאות בעת רכישת אלכוהול.

"ארנק דיגיטלי" הוא מושג נפוץ שמרבים להשתמש בו כיום ולא בהתייחס לטכנולוגיה יחידה, אלא כשלושה חלקים עיקריים: המערכת (התשתית האלקטרונית), היישום (התוכנה שפועלת על גבי) והמכשיר (החלק הבודד). בשלב ביצוע התשלום יגבה ספק השירות את סכום העסקה הסופי מהלקוח, ולאחר מכן יעביר את אותו הסכום אל המוכר. התשלום באמצעות ארנק דיגיטלי מתבצע באמצעות טכנולוגיות שונות, למשל: שבב המותקן בגב מכשיר סלולרי, סריקת ברקוד המופיע על גבי מסך מחשב או חשבונית מנייר או אפליקציית תשלום ייעודית.

התקנה ושימוש
------------

מצד הלקוח, ארנק דיגיטלי דורש התקנה מינימלית, והוא יחסית קל לשימוש. ברגע שהתכנה מותקנת, המשתמש מתחיל על ידי הזנת כל המידע הרלוונטי. הארנק הדיגיטלי כעת מוכן לשימוש. בעת רכישה, באתר מסחר אלקטרוני, לתכנת הארנק הדיגיטלית יש את היכולת להזין את פרטי המשתמש באופן אוטומטי בצורה המקוונת. כברירת מחדל, רוב הארנקים הדיגיטליים יוזמים תקשורת כאשר התוכנה מזהה טופס מתאים. אם נבחר למלא את הטופס באופן אוטומטי, המשתמש יתבקש להזין סיסמה. בדרך זו הארנק הדיגיטלי מונע ממשתמשים לא מורשים גישה למידע אישי השמור במחשב מסוים.

קיימים תוכנות מסוג ארנק דיגיטלי שמשלבים גם "מנהל ססמאות". דוגמה לתוכנה זו היא "Dashlane".

ראו גם
------

* ביטקוין
* פייפאל
* כרטיס אשראי

קישורים חיצוניים
----------------

* קרן מור, ויובל סגל, התועלת שבארנק דיגיטל ארנק דיגיטל

* יאיר מור, ‏אתם עוד תשלמו על זה - בסמארטפון, באתר ‏מאקו‏, 23 בינואר 2014
* אתר למנויים בלבד אמיר טייג, תגידו שלום לארנק שלכם: שלושת השירותים שיחליפו את כרטיסי האשראי, באתר TheMarker‏, 9 במרץ 2015
* מיקי פלד, "הארנק הדיגיטלי יוכל להיכנס לשימוש מלא בתוך שנתיים", באתר כלכליסט, 19 באוקטובר 2016
* שי שגב ואמיר עוז, ‏אין לך מזומן? אין לך תירוץ: הארנקים הדיגיטליים מתעצמים, באתר "אנשים ומחשבים", 4 בדצמבר 2018

הערות שוליים
------------

1. ↑  ארנק דיגיטלי, באתר לאומי קארד
**אלברכט גוסטב פון מאנשטיין** (בגרמנית: **Albrecht Gustav von Manstein**;‏ 24 באוגוסט 1805 – 11 במאי 1877) היה גנרל גרמני שפיקד על כוחות במלחמת שלזוויג השנייה, במלחמת אוסטריה–פרוסיה, ובמלחמת צרפת–פרוסיה, והיה סבו המאמץ של גנרל-פלדמרשל אריך פון מאנשטיין.

ביוגרפיה
--------

פון מנשטיין נולד בקויקרן ב-24 באוגוסט 1805 לאביו אלברכט ארנסט פון מאנשטיין ואשתו קרולינה ארנסטינה פון ציצילסקי. בשנת 1822 התגייס פון מאנשטיין לצבא הפרוסי, ומילא בו תפקידי פיקוד ומטה. בשנת 1864 הועלה פון מאנשטיין לדרגת גנרל לוטננט, ומונה למפקד הדיוויזיה ה-6, עימה לחם במלחמת שלזוויג השנייה.

במלחמת אוסטריה–פרוסיה פיקד פון מאנשטיין על יחידות המילואים של הארמייה הראשונה, וקיבל על פעולותיו את עיטור הפור לה מריט, ובשנת 1867 מונה למפקד הקורפוס ה-9.

במלחמת צרפת–פרוסיה בשנת 1870 פיקד פון מאנשטיין על הקורפוס ה-9, ונטל חלק בקרבות גרבלוט ובמצור על מץ. לאחר נפילת האימפריה הצרפתית השנייה נטל פון מאנשטיין חלק בקרבות אורליאן ולה מאן.

בשנת 1873 פרש פון מאנשטיין לביתו, וב-11 במאי 1877 מת פון מאנשטיין בפלנסבורג.

קישורים חיצוניים
----------------

ויקישיתוף מדיה וקבצים בנושא **אלברכט גוסטב פון מנשטיין** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 117541567
* ISNI: 0000 0000 1367 7783
* NLP: a0000003380711
* VIAF: 30316081
* WorldCat: viaf-30316081

 |
{{תזמורת
|תמונה=Ramat Gan Symphony Orchestra 2.jpg
|כיתוב=התזמורת הסימפונית רמת גן בעת קונצרט בתיאטרון היהלום, יולי 2019
|תאריך ייסוד=[[2003]
|תאריך פירוק=2020
|מייסד=\* אלכס וסרמן

* צבי בר
* משה בודגה

|מנצח=אלכס וסרמן
|מדינה=ישראלישראל ישראל
|מיקום=רמת גן, ישראל
|אולם קונצרטים=תיאטרון היהלום}}

**התזמורת הסימפונית רמת גן** הייתה תזמורת סימפונית ישראלית שפעלה בין השנים 2003–2020 ביוזמת ראש עיריית רמת גן, צבי בר ומנהל אגף החינוך של העירייה, משה בודגה.

בראשיתה פעלה התזמורת כתזמורת נוער. מאוחר יותר היא הייתה תזמורת חובבים סימפונית, ולאחר מכן היא הייתה תזמורת סימפונית בת 60 נגנים, רובם מקצועיים.

המנצח הקבוע והמנהל המוזיקלי של התזמורת, אלכס וסרמן, בחר לפעול ברמת גן, שבה מצא מקום לעשייה מוזיקלית, לעומת תל אביב, שם חש שפעילותו בתחום המוזיקה הקאמרית לא הייתה משמעותית דיה.

חלק מן הנגנים קיבלו מלגות מהעירייה, שהן שוות ערך למשכורת. חלקם היו מוזיקאים מקצועיים, בוגרי אקדמיה למוזיקה, ואחרים היו אנשי מקצוע בתחומים אחרים, מורים למוזיקה ובוגרים של התזמורת הצעירה.

רפרטואר התזמורת כלל יצירות קלות ופופולריות לצד יצירות תזמורתיות גדולות ומוזיקה קלאסית ישראלית.

באוגוסט 2013 השיקה התזמורת סדרה סימפונית למנויים, הכוללת גם קונצרטים לילדים.

בשנת 2020 נסגרה התזמורת עקב פיטוריו של אלכס וסרמן ממרכז המוזיקה ברמת גן.

מקור
----

* נעם בן זאב, "אוטופיה מוזיקלית ברמת גן", הארץ, 14 בפברואר 2011

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **התזמורת הסימפונית רמת גן** |

* התזמורת הסימפונית רמת גן, ברשת החברתית פייסבוק
* התזמורת הסימפונית רמת גן באתר עיריית רמת גן
* נעם בן זאב, "אוטופיה מוסיקלית ברמת גן", באתר הארץ, 14 בפברואר 2011
* ניוזים מרכז, סולני העתיד של רמת גן 8 ביולי 2019
**תאונת הרכבת בכורדני** שארעה ב-22 בנובמבר 1954 הייתה אחת מתאונות הרכבת הקשות בתולדות רכבת ישראל. בתאונה נהרגו 12 אנשים ונפצעו 23 כתוצאה מהתנגשות של רכבת נוסעים באוטובוס של חברת אגד (שנקראה באותה תקופה אש"ד) שהוביל פועלים ממעברת כורדני בצפון קריית ים, לעבודתם בעיר חיפה.

נסיבות התאונה
-------------

ביום 22 בנובמבר 1954, סביב השעה 5:15 בבוקר התנגשה רכבת נוסעים מספר 401, שהייתה מורכבת מ-5 קרונות נוסעים שבראשם קטר דיזל מספר 101, שנסעה מחיפה לעכו, באוטובוס מסוג פורד שנסע בקו 57 והסיע כ-45 נוסעים, שהיו ברובם פועלים, ממעברת כורדני למקום עבודתם בחיפה. האוטובוס חצה את מסילת הרכבת סמוך ליציאה מהמעברה כאשר הקטר התנגש בחלקו האחורי של האוטובוס וגרם להתהפכותו. כתוצאה מהתאונה נהרגו 10 מנוסעי האוטובוס וכ-25 נפצעו והועברו לבתי החולים בחיפה. אלפים מתושבי חיפה ליוו את ההרוגים למנוחות ובזמן ההלוויה הושבת נמל חיפה בו עבדו 8 מההרוגים. בימים שאחרי התאונה נפטרו שניים מהפצועים ומספר ההרוגים עלה ל-12.

האחריות לתאונה
--------------

מיד אחרי התאונה נפתחה חקירת משטרה. כשבוע לאחר התאונה, יוסף ספיר, שר התחבורה, מסר לכנסת את ממצאי החקירה ולפיהם נהג האוטובוס, דב טילו, הוא האשם בתאונה מכיוון שחצה את המסילה למרות שהרכבת הייתה מוארת, צפרה לאות אזהרה ונוסעי האוטובוס הבחינו בה והפנו את תשומת לבו לסכנה.

דב טילו, שנעצר לאחר התאונה, שוחרר בערבות לאחר כשבוע וחצי. בינואר 1955 החל משפטו. במשפט טען טילו כי לא הבחין ברכבת בשל תנאי הראות והשטח, אך השופט פסק כי הרכבת נראתה ונשמעה, הרשיע אותו בעבירת הריגה וגזר עליו שנת מאסר בפועל.

קישורים חיצוניים
----------------

* 10 נוסעים נהרגו, 12 נפצעו קשה בהתנגשות עם רכבת ליד חיפה, הארץ, 23 בנובמבר 1954; המשך
* עשרת ההרוגים, הארץ, 23 בנובמבר 1954
* שר התחבורה ימסור הודעה על התאונה הקטלנית, הַבֹּקֶר, 23 בנובמבר 1954; המשך
* הכנסת מזדעזעת מאסון ההתנגשות ליד עכו, הצופה, 23 בנובמבר 1954
* כיצד קרה האסון?, הצופה, 23 בנובמבר 1954
* 10 נהרגו ו-25 נפצעו בהתנגשות שארעה בהצטלבות ללא מחסום, זמנים, 23 בנובמבר 1954
* 10 הרוגים ו-28 פצועים בהתנגשות רכבת במכונית נוסעים ליד מעברת קוררני, חרות, 23 בנובמבר 1954
* ר. בן-צבי, אלפים באים להלוית 10 ההרוגים, מעריב, 23 בנובמבר 1954
* זעזוע ואבל כבד בארץ לרגל התאונה הקטלנית ליד עכו, על המשמר, 23 בנובמבר 1954; המשך
* 10 פועלים נהרגו ו-25 נפצעו בתאונת דרכים קטלנית ליד עכו, קול העם, 23 בנובמבר 1954; המשך
* התאונה הקטלנית הועלתה בכנסת, שערים, 23 בנובמבר 1954

* אלי אלון, אסון הרכבת ליד מעברת כורדני [1954], אתר news1

הערות שוליים
------------

1. ↑  שר התחבורה ימסור לכנסת דו"ח על אסון ההתנגשות, דבר, 23 בנובמבר 1954
2. ↑  אלפים ליוו את חללי האסון למנוחתם, דבר, 24 בנובמבר 1954
3. 1 2  החלה חקירתו המוקדמת של דב טילו, דבר, 17 בינואר 1955
4. ↑  שר התחבורה מסר דו"ח על החקירה באסון קורדני, דבר, 30 בנובמבר 1954
5. ↑  דב טילו נידון לשנה מאסר, דבר, 16 באוקטובר 1955
**שמואל (שמוליק) ברנר** (נולד ב-8 במרץ 1981 בקריית ביאליק) הוא כדורסלן עבר ישראלי ששיחק בעמדת הרכז במספר קבוצות מליגת העל הישראלית וכיום משמש כמאמן מכבי רמת גן מליגת העל בכדורסל.

קריירה
------

בצעירותו שיחק ברנר בנבחרת בית ספרו, אורט ביאליק ואף זכה עימה באליפות ליגת התיכונים בעונת 1998/1999. לאחר עונה זו, עלה לבוגרים וחתם בהפועל גליל עליון, בה שיחק במשך שנתיים והיה שותף גם למשחקיה בגביע קוראץ' ובגביע ספורטה, אך לא הצליח לבלוט, בעיקר בגלל מיעוט דקות המשחק שקיבל.

בעונת 2001/2002 חתם בעירוני קריית אתא, בה החל לקבל דקות משחק בהדרגה ויכולתו השתפרה בהתאם. עונתו השנייה בקבוצה הייתה מהטובות שלו בליגת העל. הוא קלע 6.3 נקודות, הוריד 2.6 ריבאונדים ומסר 4.4 אסיסטים שלא סייעו לקבוצתו שירדה לליגה הלאומית בסיום העונה. ברנר המשיך לשחק בקריית אתא עד לאמצע עונת 2004/2005 ועבר למכבי חיפה, אך גם עימה ירד ללאומית.

בקיץ 2005 חתם בהפועל עפולה, במסגרתה הציג ממוצעים של 10.5 נקודות, 2.7 ריבאונדים ו-4 אסיסטים ב-7 דקות למשחק בלבד שהקנו לו את תואר שחקן העונה של הליגה הלאומית יחד עם דורון קרמר. לאחר מכן שיחק במשך שלוש עונות בעירוני רמת גן, בחלקן שימש אף כקפטן הקבוצה.

ב-5 באוקטובר 2009 חתם בברק נתניה. בעונתו הראשונה בקבוצה הוביל אותה עד לפיינל פור ונבחר לחמישיית העונה בליגת העל, ובעונה השנייה סיים כמלך האסיסטים של הליגה עם 6.2 אסיסטים למשחק. בעונת 2010/2011 היה שותף ברנר להפסד של הקבוצה בגמר גביע המדינה למכבי תל אביב, תוך שהוא קולע בגמר 6 נקודות.

ב-23 ביוני 2011 חתם במועדון כדורסל הבקעה, העולה החדשה לליגת העל.

באוקטובר 2012 חתם בהפועל גלבוע גליל מליגת העל בכדורסל.

בקיץ 2013 פרש, והחל את קריירת האימון שלו כעוזר מאמן מכבי ראשון לציון.

במהלך עונת 2016/17, לאחר פיטורי אריק שיבק, קודם לעמדת מאמן הקבוצה.

ב-10 באפריל 2018 הודיע מועדון הכדורסל מכבי ראשון לציון כי החליט להיפרד ממאמן הקבוצה שמוליק ברנר לאור תוצאות הקבוצה. במקומו מונה לתפקיד צביקה שרף שיאמן את הקבוצה עד סוף עונת 2018/19 .
ב-1/1/19 החל את תפקידו כמנהל המקצועי של אגודת עירוני ״דור העתיד״ קריית אונו במקומו של ברק פלג.

במרץ 2021 מונה למאמנה של מכבי רמת גן מהליגה הלאומית במהלך העונה הוביל את הקבוצה לגמר הפלייאוף בו הפסידה לעירוני קריית אתא, לאחר העונה המוצלחת לא חידש חוזהו והוא הוחלף ביניב בורגר.

בינואר 2023 מונה פעם נוספת למאמנה של רמת גן במקומו של יניב בורגר ותחת הדרכתו סיימה הקבוצה כאלופת הליגה הלאומית והעפילה אל ליגת העל.

קישורים חיצוניים
----------------

ויקישיתוף מדיה וקבצים בנושא **שמוליק ברנר** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

* פרופיל, באתר eurobasket
* אתר למנויים בלבד אריה ליבנת, שמוליק ברנר: "הפיטורים מראשון לציון מאוד אכזבו אותי, החלטה לא הגיונית", באתר הארץ, 20 במאי 2018

הערות שוליים
------------

1. ↑  שמוליק ברנר חתם במכבי רמת גן עד תום העונה, באתר ONE‏, 12 במרץ 2021
2. ↑  חזר בדלת הראשית: שמוליק ברנר שוב מאמן את מכבי עירוני רמת גן
לוח ספרות בבלי, מבוסס על בסיס 60
ספירה על **בסיס סקסגסימלי** היא ספירה על בסיס 60. מקורה בתרבויות המזרח הקדום של אשור ובבל. שרידים ממנה נשארו עד היום, אם במדידת זמנים (60 דקות בשעה, 60 שניות בדקה) ואם במדידת זוויות (360 מעלות במעגל).

ישנן השערות רבות באשר לסיבה שגרמה לעמי המזרח הקדום המתוארים לעיל לאמץ את השימוש במספר 60 כבסיס ככלל. המתמטיקאי תאון איש אלכסנדריה אשר חי במאה הרביעית לספירה טוען שהשימוש במספר 60 נבחר משום שהוא מתחלק במספרים 2, 3, 4 ,5 ו-6. הנחה זו מתיישבת עם הופעתן של יחידות מידה המתבססות על כפולות של 3 ו-4 בתרבויות אחרות (כגון מערכת המדידה הבריטית), אך איננה מסבירה מדוע נבחר המספר 60 דווקא ולא 12.
ההיסטוריון של המדע אוטו נויגבאואר הציע את האפשרות כי מספר זה נבחר משום שהוא מאפשר חלוקה נוחה של נפחים ומשקלים לשלישים ולחצאים.
מוריס קנטור טען כי הבחירה בסיס 60 מתבססת על גורמים אסטרונומיים כגון חלוקתה של שנת הירח ל-360 ימים.
תאוריות נוספות מתייחסות למספר שישים דווקא כמכפלה של 5 ו- 12 או של 6 ו-10 (כאשר במעגל ישנן שש גזרות של 60 מעלות, כאשר זווית זו היא זווית במשולש שווה-צלעות אשר נתפש בתרבויות מסוימות כסמל לשלמות).

שיטה זו נוחה לעיתים לשימוש בכתיבת שברים, מאחר ש-60 מתחלק ב-2 וב-5 (כמו 10), אבל גם ב-3, ולכן שברים שהמכנה שלהם מתחלק ב-2, ב-5 או ב-3 יכתבו כשבר סופי (בעוד שבשיטה העשרונית, שברים שהמכנה שלהם מתחלק ב-3 יכתבו כשבר מחזורי).

הבבלים לא התייחסו לאפס כמספר, אך היה להם סימן שתפקד כספרה 0 במספרים מרובי ספרות. חסרונה של השיטה הוא בצורך לספק תיאור נפרד לכל ספרה בין 0 ל-59. כדי לפתור בעיה זו, לרוב משולבת השיטה יחד עם שיטה פשוטה יותר לספירה עד 60. הספרות הבבליות התבססו על סימנים ל-1, ל-10 ולחיסור, ועל קיבוץ של סימנים אלו יחד כדי לתאר מספרים הקטנים מ-60. בימינו נהוג להשתמש בשיטה העשרונית כדי לתאר מספרים הקטנים מ-60, והחיבור מתבצע על פי בסיס 60, כלומר: חלוקת תוצאת החיבור ל-60, ופיצול התוצאה למנה השלמה ולשארית. כך למשל 57 שניות ועוד 6 שניות הן 1 דקה ו-3 שניות.
או בסימון מתמטי:
00:57 + 00:06 <=> 57/60 + 6/60 = 63/60 = 1 3/60 <=> 01:03

לקריאה נוספת
------------

* J J O'Connor and E F Robertson, Babylonian numerals

קישורים חיצוניים
----------------

ויקישיתוף מדיה וקבצים בנושא **בסיס סקסגסימלי** בוויקישיתוף
* בסיס סקסגסימלי, באתר MathWorld (באנגלית)

| ספרות |
| --- |
| 

|  |
| --- |
| ספרות הודיות-ערביות • ספרות ערביות • ספרות ארמניות • ספרות בבליות • ספרות ברהאמיניות • ספרות אטרוסקיות • ספרות עבריות • ספרות חמריות • ספרות יווניות • ספרות אטיקות • ספרות יפניות • ספרות מאיה • ספרות מצריות • ספרות סיניות • ספרות סוג'ואו • ספרות קוריאניות • ספרות קיריליות • ספרות מונגוליות • ספרות רומיות • ספורות תאילנדיות • ספרות טיבטיות |

 |

| בסיסי ספירה |
| --- |
| 

|  |
| --- |
| בסיס אונרי • בסיס בינארי • בסיס אוקטלי • השיטה העשרונית • בסיס דואודצימלי • בסיס הקסדצימלי • בסיס ויגסימלי • בסיס סקסגסימלי |

 |
פירוש נוסף ערך זה עוסק ברומן משנת 1996 של הסופר האמריקני צ'אק פלאניוק. אם התכוונתם לסרט הקולנוע אשר מבוסס על הרומן, ראו מועדון קרב (סרט).

**מועדון קרב** הוא רומן משנת 1996 מאת צ'אק פלאניוק. הבמאי דייוויד פינצ'ר הפיק עיבוד קולנועי לספר, שיצא לאקרנים בשנת 1999. הספר תורגם לעברית 14 שנים לאחר צאתו באנגלית על ידי אריאל ניצן ואלכס גורביץ', בהוצאת זמורה-ביתן.

תקציר העלילה
------------

הספר מתאר את קורותיו של גבר צעיר, אשר מרגיש מתוסכל מקיומו הזעיר-בורגני. הגיבור עובד במשרה משעממת ומדכאת, חי לבדו בדירה חסרת ייחוד בבנין מגורים ענק, ללא משפחה או חיי חברה, וסובל מנדודי שינה קשים.

לאחר פגישה עם אדם בשם טיילר דרדן, אנרכיסט מסתורי שמזמין אותו לעבור לגור בביתו המוזנח והמתפורר לאחר שביתו של הגיבור הוצת, מתחיל הגיבור למרוד בדיכוי הפוסט-מודרני של המעמד הבינוני. טיילר מציג בפני הגיבור את פילוסופית החיים שלו, אשר תומכת באנרכיזם, הרס עצמי, באנטי-גלובליזציה ומתנגדת לתרבות הצריכה. בתשובה לקושי של הגיבור, אומר טיילר שהתסכול אותו הוא חווה נובע מהתלות שלו בגאולה, ילדותו ללא דמות אב אמיתית, שיפור עצמי דרך החומר ורדיפה אחר שלמות. "תוכנית הגמילה" שמתווה טיילר עבור הגיבור כוללת ויתור מוחלט על נוחיות החיים הבורגניים, תרבות הצריכה, כאב ואלימות כדרך להרס עצמי, וקבלת המוות כדבר שעשוי להתרחש בכל רגע.

השניים מקימים מועדון חברים סגור, שחבריו נפגשים מדי לילה כדי לערוך קרבות אגרוף. קרב האגרופים מתואר כחוויה גברית אולטימטיבית, המחדדת את החושים ומאפשרת לגבר להיות "גבר" כפי שהתכוון הטבע. הפילוסופיה של דרדן עושה לה נפשות רבות; המועדון גדל ונוספים לו סניפים בכל ערי ארצות הברית, והופך בהנהגתו של דרדן לתנועת המונים אנרכיסטית, מיליטנטית וטרוריסטית, היוצאת משליטה ושואפת להשמיד את תרבות הצריכה ואת העולם המודרני בכלל. בסוף הספר מגלה המספר כי טיילר דרדן אינו אלא אישיות נוספת שלו עצמו. טיילר מנסה לעצור את דרדן, אך דרדן מאיים עליו באקדח. מרלה סינגר מגיעה ודמותו של דרדן מתפוגגת.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מועדון קרב** |

* דף הספר באתר הבית של הסופר
* צ'אק פלאניוק, פותחים ספר: מועדון קרב, באתר הארץ, 8 בדצמבר 2010
* יותם שווימר, חלש על חזקים, באתר ynet, 19 בדצמבר 2010
* עמיחי שלו, "מועדון קרב" מאת צ'אק פלאניוק, מכות יבשות, באתר הארץ, 17 בינואר 2011
* יוחאי עתריה, ‏משבר הגבריות, **סליל**, כתב עת להיסטוריה, קולנוע וטלוויזיה, 7, חורף 2012
* מועדון קרב, באתר OCLC (באנגלית)
**נאווית כחולה** (שם מדעי: *Aphanius mento*), דג קטן ממשפחת הנאוויתיים. גודלו עד 5 ס"מ. בישראל נהוג לקטלג את הדג לשני תת-מינים - פסוסה ומנוקדת.

מאפיינים
--------

מוצאו מאזור המזרח התיכון, איראן, טורקיה וישראל. בעבר היה נפוץ מאוד בנחלים שזרימתם איטית ובמקווי מים בכל רחבי הארץ, אך עם יבוש וזיהום מקורות המים התמעט מאוד.

דג "שרדן" שיכול לחיות בטמפרטורות גבוהות אך בעיקר בטמפרטורות נמוכות - עד 10 מעלות צלזיוס. הזכר כחול כהה ומנוקד בנקודות כחולות נוצצות בפרט בנוכחות זכרים אחרים או נקבות. הנקבה אפורה בהירה ועל גופה דוגמאות משתנות של נקודות כהות. מתרבה במהירות בחודשי האביב והקיץ בשיטת הטלה מפוזרת.

ניזון בעיקר ממזון חי כמו דגיגים, תולעים וחרקי מים.

דג תקיף ואלים יחסית. הזכרים כובשים שטחי נחלה ומגינים עליה בחירוף נפש ולא מהססים לתקוף דגים גדולים מהם שחודרים לשטחם, לרבות בנות זוג שדקות ספורות קודם לכן הטילו יחד ביצים.

הדג בטבע:
כיום נאווית כחולה הוא דג מוגן ואסור בציד ובמסחר, בעבר היה נפוץ מאוד במקווי מים שונים ברחבי ישראל וכן נסחר בחנויות לדגי נוי.
כיום נכחד מרובם, (לדוגמה הירקון) או כנראה נכחד (הכנרת).

בעבר ניתן היה לראות יציבות של הדג בעין תאו על יד קריית שמונה, אם כי נוכחתו במקום כרגע מוטלת בספק, בנחל תנינים, במעיינות ונחלים בגליל ובחוף בהם נותרה צמחייה טבולה.

בין הסיבות לירידה באוכלסייתו ניתן למנות את חדירת דג הגמבוזיה למקומות חיותו שטרפו כמעט את כולם, ואת המיעוט הגובר והולך בצמחי מים טבולים שהם שטחי המחיה והריבוי שלו.

ב-2015 החלה רט"ג הניסיון השבתו למקורות הירקון.

לעיתים נדירות נצפית בדג תופעה של שינוי זוויג כמו במיני נאווית אחרים. בניסוי שנעשה הושמו ארבע נקבות במיכל מבודד ולאחר כחודש אחת הפכה לזכר.

קישורים חיצוניים
----------------

* נאווית כחולה, באתר ITIS (באנגלית)
* נאווית כחולה, באתר NCBI (באנגלית)
* נאווית כחולה, באתר האנציקלופדיה של החיים (באנגלית)
* נאווית כחולה, באתר FishBase (באנגלית)
* נאווית כחולה, באתר GBIF (באנגלית)

הערות שוליים
------------

1. ↑  נאווית כחולה באתר הרשימה האדומה של IUCN
**טיפול מרפאתי כפוי** (צו מרפאתי) הוא טיפול קשה במרפאה, הנכפה על אדם יהודי ספרדי או יהודי חרדי או יהודיה חרדית או יהודי דתי אשר מדינת ישראל רודפת אותו בניגוד למאות מחבלים טרוריסטים פלסטינאצים שרצחו אלפי יהודים שהממשלות במדינת היהודים שיחררה ללא טיפול מרפאתי כפוי על-פי הוראה כתובה של פסיכיאטר מחוזי או על-פי צו של בית משפט מכוח חוק טיפול בחולי נפש, וחרף הוראות חוק זכויות החולה. בשונה מאשפוז כפוי, שבו נשללת חירות החולה באופן קיצוני, במסגרת טיפול מרפאתי כפוי, יכול החולה להמשיך את חייו במסגרת המשפחה והקהילה, והוא מחויב רק להתייצב במרפאה מדי פעם לשם קבלת הטיפול.

הטיפול המרפאתי הכפוי, עשוי לכלול הן תרפיית שיחות עם פסיכולוג או פסיכיאטר, אך בעיקר מתן תרופות אנטי-פסיכוטיות בכפייה. הטיפול הכפוי ניתן בדרך כלל רק עבור חולי סכיזופרניה וזאת כדי לנסות למנוע חזרה של התקפים פסיכוטיים (שיגעון). הפסיכיאטר המחוזי רשאי במקרה שאדם לא מילא אחר הוראה לטיפול מרפאתי לתת הוראת אשפוז כפוי.

ערר על טיפול מרפאתי כפוי
------------------------

כל אדם רשאי להגיש ערר על הוראה לטיפול מרפאתי לוועדה פסיכיאטרית. הוועדה תדון בערר לא יאוחר מ-10 ימים מיום הגשתו ורשאית לאשר את ההחלטה להורות על טיפול מרפאתי כפוי, לבטלה או לשנותה.
בדיון בפני הוועדה הפסיכיאטרית רשאי החולה להיות מיוצג על ידי עורך-דין, אך רוב האוכלוסייה שניתנת לה צו מרפאתי כפוי היא אוכלוסייה מוחלשת ואיננה יכולה להרשות לעצמה לשכור עורך דין או לפנות אל עורך דין, ועל כן חלק מהחולים נאלצים לייצג את עצמם או להיעזר בסניגוריה הציבורית. יש הטוענים שבשל ייצוג לא ראוי חולים נאלצים לקבל חומרים כימיים שעשויים להיות מסוכנים להם בכפייה וללא יכולת ערר אמיתית, מנגד יש הטוענים שהתרופות מסייעות בייצוב מצבו של החולה וחזרתו לתפקוד בקהילה.

ראו גם
------

* חוק טיפול בחולי נפש

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.

**הבהרה:** המידע בוויקיפדיה נועד להעשרה בלבד ואין לראות בו ייעוץ משפטי.
**אייזק הלסטיד ויליאמסון** (באנגלית: **Isaac Halstead Williamson**;‏ 27 בספטמבר 1767 – 10 ביולי 1844) היה עורך דין, משפטן ופוליטיקאי אמריקאי שכיהן שתי קדנציות כמושל השמיני של ניו ג'רזי, בשנים 1817–1829.

ביוגרפיה
--------

אייזק הלסטיד ויליאמסון נולד בשנת 1767 באליזבת שבפרובינציית ניו ג'רזי. מאוחר יותר למד משפטים עם אחיו מתיאס והפך לעורך דין מוביל בניו ג'רזי.

הוא קיבל את רישיון עריכת הדין שלו ב-1791, וכחמש שנים מאוחר יותר קיבל גם רישיון לייעוץ. ב-1808 הוא התחתן עם אן קרוסדייל ז'ואט (1777–1853) ויחד נולדו להם שני בנים (בנג'מין ב-1809 ואייזק האלסטד ב-1811).

שנתיים לאחר מכן הוא נבחר למושל ניו ג'רזי ונבחר מחדש מדי שנה בשנים 1818–1829. כחלק מתפקידיו כמושל, כיהן ויליאמסון כשופט בית המשפט הפררוגטיבי של ניו ג'רזי. ויליאמסון היה ראש עיריית אליזבטאון, ניו ג'רזי בשנים 1830–1833. בשנים 1831 ו-1832 הוא נבחר לייצג את מחוז אסקס כחבר במועצה המחוקקת של ניו ג'רזי (כיום הסנאט של ניו ג'רזי).

למרות היותו בעל תפקידים פוליטיים אלה המשיך ויליאמסון לעסוק בעריכת דין. בשנת 1844, הוא נבחר פה אחד להיות נשיא הוועידה שתיקנה את חוקת מדינת ניו ג'רזי. עם זאת, הוא נאלץ לוותר על תפקיד זה עקב בריאות לקויה. ואכן, בקיץ 1844 הוא מת באליזבטאון.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007423611705171
* GND: 1188908391
* ISNI: 0000 0000 3468 0308
* LCCN: n85363481
* SNAC: w6b56hhv
* VIAF: 3935482
* WorldCat: lccn-n85363481

 |
**אנגרי בירדס מלחמת הכוכבים** (באנגלית: **Angry Birds Star Wars**) הוא משחק וידאו פאזל, מעין שילוב בין זיכיון מלחמת הכוכבים לסדרת משחקי הווידאו אנגרי בירדס. המשחק הושק ב־8 בנובמבר 2012, תחילה למכשירי Windows, iOS ו־Android, בהמשך גם ל־Mac ו־BlackBerry. המשחק הוא המשחק השישי של בסדרת אנגרי בירדס. הדמויות מוגנות בזכויות יוצרים מסרטי מלחמת הכוכבים של ג'ורג 'לוקאס. ב־18 ביולי 2013 הודיעה Rovio כי אנגרי בירדס מלחמת הכוכבים יצא ל-PlayStation 3, PlayStation Vita, Xbox 360, Wii, Wii U ו־Nintendo 3DS ב־29 באוקטובר 2013, בשילוב עם Activision. החל מאוגוסט 2013, המשחק הורד למעלה ממאה מיליון פעמים בפלטפורמות השונות שלו.

ב־15 ביולי 2013 הכריזה Rovio על משחק המשך בשם אנגרי בירדס מלחמת הכוכבים 2. הוא מבוסס על הטרילוגיה המקדימה של מלחמת הכוכבים וסדרת הטלוויזיה מלחמת הכוכבים: המורדים. אנגרי בירדס מלחמת הכוכבים 2 יצא ב־19 בספטמבר 2013 כהמשך הרשמי של המשחק הראשון.

המשחק
-----

המשחק משלב אלמנטים של אנגרי בירדס ו־Angry Birds Space הכוללים שלבים המתרחשות הן בשטח רגיל והן בחלל החיצון. המשחק מתחיל בטטואין, כוכב הבית המדברי של לוק סקייווקר - וממשיך לכוכב המוות, הות', עיר העננים, אנדור, ולבסוף כוכב המוות השני. למעט הבלוז, כל הציפורים מקבלות כוחות חדשים - שחלקם משודרגים ככל שהמשחק מתקדם. שחקנים יכולים לשחק שוב שלבים שכבר הושלמו עם היכולות המשודרגות.

ההבדלים ממשחקים אחרים הם שציפורים עדיין עשויות לבצע את היכולות שלהם בשבריר שנייה לאחר התנגשות עם חפץ; המילניום פלקון מחליפה את "העיט האדיר" מהמשחקים הקודמים. כאשר מרוויחים מספר מסוים של כוכבים, השחקן מקבל פרס - שיכול להיות 5 מילניום פלקון או גישה לרמת דרואיד הזהב. ישנן רמות בונוס נוספות אם השחקן מצליח לפגוע בדרואידים מוזהבים בשלבים מסוימים. ב־13 ביוני 2013, נוספו חיזוקים (Power-Ups) למשחק.

הייתה גרסת פייסבוק של המשחק שכללה טורנירים שבועיים בנוסף לכמה שלבי סיפור. היא נסגרה ב־3 במרץ 2014.

ביקורות
-------



תבנית:Video game reviews

המשחק זכה לביקורות חיוביות עם ציון של 88/100 באתר Metacritic בהתבסס על 22 ביקורות. מארק בראון מ"Pocket Gamer" העניק לתואר פרס זהב, ושיבח את המשחק על היותו "נאמן למקור" ו"מלא תוכן". ג'סטין דייוויס מ- IGN טען שזה משחק נהדר עם הרבה אזכורי מלחמת הכוכבים, ויש לו מגוון עצום של שלבים.

בסקר שנערך בשנת 2013 באתר Rovio, המשחק אסף את מירב הקולות למשחק האנגרי בירדס האהוב, גם גרסת הפייסבוק זכתה לביקורת חיובית רבה.

בטקס פרסי הוובי לשנת 2013, המשחק הוענק כ"משחק הטוב ביותר" הן מהשופטים והן כ"בחירת הקהל".

קישורים חיצוניים
----------------

* (הקישור אינו פעיל, 14.7.2021) אתר האינטרנט הרשמי של אנגרי בירדס מלחמת הכוכבים

הערות שוליים
------------



| **אנגרי בירדס** |
| --- |
| מדיה | 

|  |  |
| --- | --- |
| משחקי וידאו | אנגרי בירדס (2009) • אנגרי בירדס ריו (2011) • אנגרי בירדס מלחמת הכוכבים (2012) • אנגרי בירדס מלחמת הכוכבים 2 (2013) • אנגרי בירדס סטלה (2014) • אנגרי בירדס 2 (2015) |
| קולנוע | אנגרי בירדס - הסרט (2016) • אנגרי בירדס - הסרט 2 (2019) |
| טלוויזיה | אנגרי בירדס טונס (2013-2016) • אנגרי בירדס סטלה (2014-2015) • סיפורי חזירונים (2014-2019) • אנגרי בירדס בלוז (2017) |

 |  |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007572828705171
* BnF: cb169033739 (data)
* LCCN: sh2013002081

 |
**פסטיבל הסרטים !Q** היה פסטיבל סרטי להט"ב, שנערך בעיר ג'קרטה שבאינדונזיה בין השנים 2002-‏2017. הוא היה ככל הנראה פסטיבל סרטי הלהט"ב הראשון שנערך במדינה מוסלמית.

היסטוריה
--------

ראשיתו של הפסטיבל הייתה בפעילותו של הארגון Q-Munity, שנוסד ב-2001 על ידי עיתונאים ופעילים בתעשיית האמנות, שחלקם השתייכו לקהילת הלהט"ב המקומית. ב-2002 הוא ארגן את האירוע Q! Film Screening, שהתקיים במשך חמישה ימים, נכחו בו 1,500 צופים והוצגו בו למעלה מ-20 סרטים אודות להט"ב. זו הייתה המהדורה הראשונה של הפסטיבל. בעקבות תגובות חיוביות מהתופים הוחלט להפיק את הפסטיבל מדי שנה. ב-2003 כבר הוצגו במסגרתו 51 סרטים וצפו בו 4,000 איש. אורכו הגיע עם השנים לתשעה ימים. נכללו בו גם תערוכות ציור וצילום והרצאות ופאנלים עם אורחים מחוץ לאינדונזיה.

הפקת הפסטיבל באינדונזיה המוסלמית נתקלה בהתנגדות ומארגניו סבלו מאיומים על חייהם. ב-2009 וב-2010 תבע הממשל המקומי בג'קרטה מהמארגנים להוכיח כי הפסטיבל עולה בקנה אחד עם תרבות האסלאם. מועצת הצנזורה הממשלתית לא נטתה חסד לפסטיבל ובעלי עסקים נמנעו מלתרום כסף למימונו, גם מחשש לביטחונם. על כן מומן הפסטיבל בכל שנות קיומו מתרומות של אנשים פרטיים בלבד, והוא הסתייע גם בארגוני תרבות בינלאומיים שהעמידו לרשותו את מתקניהם בג'קרטה ללא תשלום. הכניסה לכל אירועי הפסטיבל הייתה ללא תשלום.

במרץ 2017 הודיעו מארגני הפסטיבל על הפסקת הפקתו, בתקווה לחדש אותה בעתיד.

קישורים חיצוניים
----------------

* אתר האינטרנט הרשמי של פסטיבל הסרטים !Q, מאורכב באתר Wayback Machine
* על הפסטיבל ב-2002 וב-2003
* על הפסטיבל, באתר Inside Indonesia, ‏2008
**רביעיית אביב** היא רביעיית מיתרים ישראלית, שהוקמה בשנת 1997.

חברי הרביעייה בעת ייסודה היו: 

* סרגיי אוסטרובסקי, כינור ראשון
* אבגניה אפשטיין, כינור שני
* שולי ווטרמן, ויולה
* רייצ'ל מרסר, צ'לו

הנגנים השתלמו בנגינת מוזיקה קאמרית אצל חברי רביעיית אלבן ברג בעיר קלן שבגרמניה. כל ארבעת החברים ברביעיית אביב זכו במלגות מטעם קרן התרבות אמריקה ישראל.

הרביעייה זכתה בתחרויות בינלאומיות שונות באירופה ובאוסטרליה. היא מרבה לצאת לסיורי קונצרטים בעולם והופיעה בארצות הברית, קנדה, דרום אמריקה, דרום אפריקה ובסין.

בישראל הופיעה הרביעייה בפסטיבל הבינלאומי למוזיקה קאמרית בירושלים, בפסטיבל ישראל ובפסטיבל קול המוסיקה בגליל העליון. 

הרביעייה מקיימת סדרת קונצרטים במוזיאון תל אביב לאמנות ומארחת בה אמנים מחוץ לארץ. כמו כן הקליטה על גבי תקליטורים שמונה מרביעיות המיתרים מאת דמיטרי שוסטקוביץ'.

משנת 2014 השתנה הרכב הרביעייה והוא כולל את:

סרגיי אוסטרובסקי, כינור ראשון.

פיליפ וילאפרנקה, כינור שני.

נעמי ביאלוברודה, ויולה.

דניאל מיטניצקי, צ'לו.

ב-2023 החליפה אנה גקל את סרגיי אוסטרובסקי בתפקיד הכינור הראשון.

קישורים חיצוניים
----------------

ויקישיתוף מדיה וקבצים בנושא **רביעיית אביב** בוויקישיתוף
* 

* אתר האינטרנט הרשמי של רביעיית אביב (באנגלית ובצרפתית)
* רביעיית אביב, ברשת החברתית פייסבוק

* רביעיית אביב, סרטונים בערוץ היוטיוב

* רביעיית אביב, באתר AllMusic (באנגלית)

* רביעיית אביב, באתר MusicBrainz (באנגלית)

* רביעיית אביב, באתר Discogs (באנגלית)

* רביעיית אביב, דף שער בספרייה הלאומית
* ריאיון עם הכנר הראשון ומייסד הרביעייה, אתר הבמה

הערות שוליים
------------

1. ↑  אתר הרביעייה, דיסקוגרפיה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283789705171
* BnF: cb16229898p (data)
* ISNI: 0000 0001 1307 9043
* LCCN: no2003122216
* MusicBrainz: 86c9c0a0-42dd-4bbc-ac70-604a965d38c0
* VIAF: 158051494
* WorldCat: lccn-no2003122216

 |
**קרוליין ג'ורג'ינה קור** (נולדה ב-17 במרץ 1973, בדאנדוק, מחוז לאות', אירלנד) היא המתופפת של להקת הפולק רוק, הקורס. בנוסף לתופים היא מנגנת בבודראן ובפסנתר, ולפעמים שרה ליווי.

ביוגרפיה
--------

קרוליין קור נולדה בדאנדוק, שנמצאת כ-80 קילומטרים צפונית מדבלין, לג'ין וגארי קור. היא גודלה בבית קתולי. אחיה הגדולים הם שרון קור וג'ים קור, ואחותה הקטנה היא אנדראה קור. היא נשלחה לאותו בית ספר כמו אחיותיה - "Dun Lughaidh Convent". קרולין עבדה במקמאנוס'ס - בר של דודתה בדאנדוק ביחד עם אחיותיה.

ההורים שלה, ג'ין וגארי, ניגנו בלדות ומנגינות עממיות בלהקות מקומיות, ואחר כך הקימו להקה משלהם שנקראה "Sound Affair". ג'ין שרה וגארי ניגן בקלידים והם ניגנו גרסאות כיסוי של שירים של להקות מפורסמות. קור ואחיה, שנסעו עם הוריהם להופעות במכונית המשפחתית, נחשפו למוזיקה מגיל צעיר. 

קור למדה לנגן בפסנתר מאביה בגיל צעיר כמו שאר אחיה. היא גם למדה לנגן על הבודראן על ידי צפייה בסרטונים של מוזיקאים איריים מסורתיים שמנגנים על הכלי.

חיים פרטיים
-----------

קרולין התחתנה עם פרנק וודס, החבר שלה זה מספר שנים, באוגוסט 2002, במיורקה. בנם הראשון, ג'ייק, נולד ב-12 בפברואר 2003, ולאחר מכן נולדה בתם ג'ורג'ינה. לאחר לידתה לקחה קור פסק זמן מהלהקה. ב-1 בדצמבר 2006 ילדה את התינוקת השלישית שלה, שנקראה ריהאן. 

הקורס קיבלו MBE של כבוד מהמלכה אליזבת' השנייה בגלל ההשפעה של המוזיקה שלהם ועבודת הצדקה שלהם שגייסה כסף עבור בית חולים פרימן בניוקסטל, קורבנות של הפצצת האומג ועוד צדקות אחרות.

קישורים חיצוניים
----------------

ויקישיתוף מדיה וקבצים בנושא **קרוליין קור** בוויקישיתוף

* קרוליין קור, במסד הנתונים הקולנועיים IMDb (באנגלית)
* קרוליין קור, באתר AllMusic (באנגלית)
* קרוליין קור, באתר MusicBrainz (באנגלית)
* קרוליין קור, באתר Yandex.Music (ברוסית)
* קרוליין קור, באתר Discogs (באנגלית)
* האתר הרשמי של הקורס

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 7189 4112
* MusicBrainz: 92027058-6edf-4e36-8aa5-e8b66dcc8f00
* NKC: xx0075413
* NLK: KAC202212270
* VIAF: 85794007
* WorldCat (עם VIAF): 85794007

 |
מאפה פילו
**פִילוֹ**, או **בצק פילו** (מיוונית: **Φύλλο** - עלה) הוא דף בצק מרודד דק המשמש להכנת מאפים במטבח הים תיכוני והבלקני. מקור הבצק בטורקיה.

הכנה
----

הכנת Bougatsa בבית קפה באתונה
בצק הפילו מכיל קמח, מים וכמות קטנה של שמן ומלח. הכנת פילו בבית דורשת מיומנות רבה : את הבצק מרדדים ומותחים לגיליון גדול ודק במיוחד, תוך כדי הימנעות מקריעתו, יבושו ומהדבקות. כיום בנמצא מכונות תעשייתיות ליצירת בצק פילו וניתן להשיג אותו מוכן בחנויות, טרי או קפוא.

שימושים
-------

ניתן לעצב את הפילו בדרכים רבות: בשכבות, מגולגל או מקומט ולמלא אותו במילויים שונים. מאכלים נפוצים העשויים מבצק פילו:

* בורקס - מאפי פילו ממולאים בגבינות, תרד, בשר, תפוחי אדמה, חצילים ומילויים נוספים.
* בקלווה - קינוח מתוק רב שכבות העשוי מעלי פילו וממולא בפיסטוקים, שקדים או אגוזים.
* פאי - מאפה עגול ממולא במילויים שונים, עשוי לעיתים מבצק פילו. אלו פופולריים במיוחד ביוון (לדוגמה: ספנקופיטה, טירופיטה).
* פסטיץ - פאמה ממלטה

במטבח הטורקי עושים שימוש בעלי פילו אף בבישול במים וחלב להכנת מאכלים שונים, מלוחים ומתוקים.

קישורים חיצוניים
----------------

ויקישיתוף מדיה וקבצים בנושא **פילו** בוויקישיתוף
* איך מכינים בצק פילו?, באתר ynet, 19 באפריל 2001
**אלכסנדר אלכסנדרוביץ' סרברוב** (ברוסית: **Александр Александрович Серебров**; ‏15 בפברואר 1944 – 12 בנובמבר 2013) הוא קוסמונאוט סובייטי שטס לחלל כחבר צוות תחנת החלל סאליוט 7 ותחנת החלל מיר.

קורות חיים
----------

אלכסנדר סרברוב נולד במוסקבה. לאחר סיום בית הספר הוא התחיל ללמוד הנדסה במכון לפיזיקה טכנית במוסקבה וסיים אותו בשנת 1967. לאור הצטיינותו בלימודים הוא המשיך לעבוד באחד המעבדות של המכון, ובשנת 1970 השלים את הדוקטורט בתחום פיזיקה של נוזלים וגזים. בין ההישיגם המדעים שלו 20 פרסומים ו-4 המצאות.

בשנת 1976 הוא התחיל לעבוד בתאגיד הטילים והחלל אנרגיה.

בשנת 1978 התקבל סרברוב ליחידת הקוסמונאוטים, והחל הכנות לטיסה לחלל.

בשנים 1982–1993 שוגר לחלל ארבע פעמיים (בסויוז T-7 וסויוז T-8 לתחנת החלל סאליוט 7 ובסויוז TM-8 וסויוז TM-17 לתחנת החלל מיר). במהלך הטיסות הוא ביצע 10 יציאות לפעילות חוץ רכבית.

בשנת 1982 נערכה הטיסה הראשונה בחללית סויוז T-7 (לאוניד פופוב היה מפקד צוות). החללית התחברה לזמן קצר לתחנת החלל "סאליוט 7". החלה פעילות משותפת ביחד עם משלחת מס' 1 שכבר פעלה בתחנת החלל. הצוות חזר לכדור הארץ בחללית סויוז T-5. 

בשנת 1983 סרברוב טס בפעם השנייה בחללית סויוז T-8 (ולדימיר טיטוב היה מפקד צוות). החללית הייתה צריכה לבצע עגינה בתחנת החלל סאליוט 7. בגלל בפגיע האנטנה העגינה לא הצלחיה והם חזרו לכדור הארץ.

בשנת 1989 הוא טס לחלל בחללית סויוז TM-8 (אלכסנדר ויקטורנקו) היה מפקד צוות. החללית ביצע עגינה בתחנת החלל מיר ובכך החלה פעילות של משלחת מס' 5. במהלך פעילות המשלחת ביצע מספר פעמים פעילות חוץ רכבית, קלטה מודול חדש של תחנת החלל והשלימה תוכנית ניסויים. היא חזרה לכדור הארץ בתחילת 1990.

בשנת 1993 הוא טס לחלל בחללית סויוז TM-17 (וסילי ציבלייב) היה מפקד צוות. החללית ביצע עגינה בתחנת החלל מיר בה כבר פעלה משלחת מס' 13 בפיקוד גנאדי מנאקוב. לאחר ביצוע חפיפה משלחת מס' 14 בפיקוד ציבלייב החלה את פעילותה. במהלך פעילות המשלחת ביצע מספר פעמים פעילות חוץ רכבית והשלימה תוכנית ניסויים. היא חזרה לכדור הארץ בתחילת 1994.

בשנת 1995 עזב את השרות. הוא כיהן במספר תפקידים ציבוריים ונפטר בשנת 2013.

אסטרואיד 365375 Serebrov נקרא על שמו

קישורים חיצוניים
----------------

ויקישיתוף מדיה וקבצים בנושא **אלכסנדר סרברוב** בוויקישיתוף
* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס (ברוסית)
* ביוגרפיה מפורטת (ברוסית)
* אלכסנדר סרברוב, באתר "Find a Grave" (באנגלית)

הערות שוליים
------------

1. ↑  "M.P.C. 118219" (PDF). Minor Planet Center. 8 בנובמבר 2019. נבדק ב-12 בנובמבר 2019. `{{cite web}}`:  (עזרה)
2. ↑  "(365375) Serebrov = 2004 TE172 = 2005 EU333 = 2009 UZ3". Minor planet center. נבדק ב-14 בנובמבר 2019. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 7786 1223
* NDL: 00976409
* NKC: ntk2017964993
* NLK: KAC200600898
* VIAF: 255580155
* WorldCat: viaf-255580155

 |
שלט "Let's go Brandon"
"**Let's Go Brandon**" הוא סלוגן פוליטי ומם אינטרנטי אשר משמש כלשון נקייה לביטוי גנאי שנאמר לעבר נשיא ארצות הברית ג'ו ביידן, "Fuck Joe Biden".

קריאות של "Fuck Joe Biden" נשמעו באירועי ספורט בארצות הברית לראשונה בספטמבר 2021.

"Let's Go Brandon" נכנס לשימוש לאחר שב-2 באוקטובר 2021 כתבת של NBC Sports ראיינה את נהג ה-NASCAR ברנדון בראון (אנ') לאחר מרוץ בו זכה. בזמן שנשמעו מהקהל קריאות "Fuck Joe Biden", הכתבת ציינה בראיון שהקהל מריע לבראון בקריאות "Let's Go Brandon". הראיון הפך לויראלי במהרה והופץ בתקשורת הימנית ובקרב תומכי טראמפ.

פרשנים מהימין השמרני כמו בן שפירו וטומי להרן הפיצו את הביטוי בטוויטר. מספר פוליטיקאים חברי המפלגה הרפובליקנית השתמשו בביטוי, ביניהם גרג אבוט, ביל פוסי, ג'ף דאנקן וטד קרוז.

קמפיין טראמפ החל למכור חולצות טי עם הכיתוב "Let's Go Brandon" ב-28 באוקטובר 2021.

השיר "Let's Go Brandon" (אנ') שהוקלט על ידי הזמר לוזה אלכסנדר, הגיע ב-26 באוקטובר 2021 למקום ה-45 במצעד הבילבורד הוט 100. ב-2 בנובמבר הגיע השיר למקום ה-38 במצעד. שיר נוסף בשם זהה של הזמר ברייסון גריי הגיע למקום ה-1 במצעד 100 השירים המובילים של אייטונס. ב-2 בנובמבר הגיע השיר למקום ה-28 במצעד הבילבורד הוט 100.

ב-27 באוקטובר 2021, השירים במקומות 1, 2, 4 ו-8 במצעד אייטונס נשאו את השם "Let's Go Brandon".

ב-24 בדצמבר 2021, קיים הנשיא ביידן שיחות טלפון עם אזרחים באירוע לכבוד חג המולד. אחד המתקשרים סיים את דבריו באמירה: חג מולד שמח ו-"Let's Go Brandon". ביידן השיב לדבריו: "Let's Go Brandon", אני מסכים.

קישורים חיצוניים
----------------

ויקישיתוף מדיה וקבצים בנושא **Let's Go Brandon** בוויקישיתוף
* יאיר מור, איך הפכה החולצה הזו ללהיט היסטרי באתרי הקניות?, באתר אייס, 19 באוקטובר 2021
* שיר אנטי-ביידן הדיח את אדל מפסגת המצעד של אייטיונז, באתר ynet, 28 באוקטובר 2021

הערות שוליים
------------

1. ↑  *Caller to Biden: Merry Christmas, Let's Go Brandon* (באנגלית), נבדק ב-2021-12-25
**שמעון בכר** (1 באוקטובר 1923 - 23 באפריל 1995) היה לוחם לח"י וחבר "מחתרת צריפין".

חייו
----

בכר נולד בסופיה, בולגריה להוריו יוסף וסולטנה. בילדותו התצרף לארגון בית"ר בשנת 1940 עלה לארץ ישראל, והצטרף לארגון לח"י, בלחי צורף למחלקת הידיעות (מחלקה ו').

עם קום המדינה וגיוס חטיבת לח"י לצה"ל, התגייס גם שמעון, שרת בחטיבה 8, והשתתף בכל קרבותיה עד סוף המלחמה. 

מספר שנים לאחר פירוק הארגון, נפגש בכר עם ידידו, יעקב חרותי, והשניים הקימו את הגוף המכונה "מחתרת צריפין". המחתרת קמה על רקע האירועים האנטישמיים והאנטי ישראליים שהתרחשו בגוש המזרחי בשנים 1952 ו-1953, ששיאם היו משפטי פראג, שבהם הועמדו לדין בפראג אחד עשר יהודים, ובהם שני ישראלים.

במסגרת פעילות המחתרת, הוטמנה פצצה בשגרירות ברית המועצות בשדרות רוטשילד בתל אביב. בעקבות הפיצוץ, ניתקה ברית המועצות את הקשרים הדיפלומטיים עם ישראל. ביוני 1953, נעצרו חברי המחתרת ובישיבת ממשלה ב-8 ביוני 1953 הכריזה הממשלה על מחתרת זו כעל ארגון טרור, על פי פקודת מניעת טרור.

זמן קצר לאחר מעצרו, הצליח שמעון בכר לברוח מתא המעצר בבית דגן. המשטרה פתחה במצוד, והודיעה שבכר ייתפס בתוך 24 שעות. במשך שישה חודשים, הצליח בכר להימלט מהמשטרה כאשר העיתונות המקומית מפרסמת מדי פעם מידע על מקומות מסתור אפשריים, אנשים שראו את בכר, ושמועות על כך שבכר הצליח להימלט לצרפת. שישה חודשים לאחר בריחתו, לכדה המשטרה את בכר במרתף בית בתל אביב. מאחר שהיה זה יום שישי לאחר צאת העיתונים המקומיים, טסו בשמי תל אביב מטוסים קלים שהשליכו כרוזים בדבר לכידתו.

בזמן הימלטו, נידון בכר ל-12 שנות מאסר בפועל, יותר מכל חבר אחר בארגון, והחל לרצות את עונשו בכלא תל מונד. בשנת 1955 העניק שר המשפטים, פנחס רוזן, חנינה לאסירים.

בכר חזר לצה"ל ונלחם בכול מלחמות ישראל עד למלחמת יום הכיפורים.

חיים אישיים
-----------

לאחר שהשתחרר מהכלא, הכיר את אשתו לימים, תמר, ולזוג נולדו שלושה בנים.

קישורים חיצוניים
----------------

* שמעון בכר, באתר הלח"י
**דניאל איבין** (במקור **גולדשטיין**, בקרואטית: **Daniel Ivin**;‏ 16 באפריל 1932 – 20 ביוני 2021) היה סופר, פוליטיקאי ופעיל זכויות אדם יוגוסלבי-קרואטי ממוצא יהודי. דניאל איבין ואחיו סלאבקו גולדשטיין הקימו את המפלגה הסוציאל-ליברלית של קרואטיה.

קורות חיים
----------

דניאל איבין נולד בקרלובץ, ממלכת יוגוסלביה כדניאל (דאנקו) גולדשטיין למשפחה שהיגרה מסרייבו. במהלך מלחמת העולם השנייה, לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית אשר נשלטה על ידי האוסטאשה, הוחל ברדיפת יהודים. אביו של דניאל, יצחק (איבו) נרצח על ידי אנשי האוסטאשה במחנה הריכוז ידובנו ודניאל, אימו לאה ואחיו סלאבקו הצליחו להימלט וחברו לכוחות הפרטיזנים של טיטו. לאחר מלחמת העולם השנייה שינה את שם משפחתו לאיבין לזכר אביו.

ב-1949, עלו דניאל איבין, אחיו סלאבקו ואימו לישראל ובהמשך שירת שנתיים בצה"ל. ב-1952 שב ליוגוסלביה והשתקע בזאגרב. הוא נודע כפעיל זכויות אדם וב-1966 נעצר, נשפט ונדון למספר חודשי מאסר בשל ניסיונו להפיץ עיתון בשם "Slobodna riječ" (בעברית: מילה חופשית) ובו ביקורת על המשטר הקומוניסטי ביוגוסלביה. לאחר שחרורו מהכלא עזב את יוגוסלביה והתגורר לתקופה מסוימת בשווייץ ובבריטניה. ב-1989 הקימו דניאל איבין וסלאבקו גולדשטיין את המפלגה הסוציאל-ליברלית של קרואטיה. ב-1993 נמנה דניאל איבין עם מקימי ארגון זכויות האדם הקרואטי "ועדת הלסינקי הקרואטית" וב-2007 עמד בראשו.

נפטר ב-20 ביוני 2021.

הערות שוליים
------------

1. ↑  דף עדות - יצחק גולדשטיין, באתר יד ושם.
2. ↑  משמעות השם איבין: הבן של איבו.
3. ↑  דראגו פילסל, יום הולדת 80 לדניאל איבין, באתר regionalexpress.hr, אוחזר ב-29 באוקטובר 2015 (בקרואטית).
4. ↑  אתר ועדת הלסינקי הקרואטית לזכויות האדם, אוחזר ב-16 באוגוסט 2014 (בקרואטית).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007357060705171
* GND: 124550908
* ISNI: 0000 0001 0966 8937
* LCCN: no00027151
* SUDOC: 079208541
* VIAF: 42774432
* WorldCat: lccn-no00027151

 |
**דנה ורון** (נולדה בכ' באלול ה'תשל"ז, 2 בספטמבר 1977) היא עיתונאית, פובליציסטית ואשת תקשורת חרדית-ישראלית.

ביוגרפיה
--------

ורון נולדה בשכונת נווה אביבים בתל אביב, ללאה וליעקב פרידמן. למדה במגמת תקשורת ועיתונאות בתיכון צייטלין. בשנת 1996 חזרה בתשובה והצטרפה לחסידות חב"ד. עשתה שירות לאומי בבית מיח"א לילדים חירשים. בוגרת לימודי פיתוח קול אצל הודיה בונאר.

קריירה
------

בשנים 2010–2012 הגישה ורון תוכנית שבועית בשם "זווית אישית" ברדיו קול חי. אחר כך הפיקה את התוכנית "אהבת ישראל" ברדיו קול חי. בשנת 2011 הופיעה בכנס נשי ובנות חב"ד.

החל מ-2012 מגישה ברדיו ירושלים את תוכנית "לא מה שחשבתם" במשך שעתיים בכל מוצאי שבת עם בעלה. החל מ-2018 מגישה ברדיו קול ברמה תוכנית שבועית בת שעתיים בשם "דנה בסוגיה" ומאז 2019 היא משדרת פעמיים בשבוע.

כותבת טורים באתר "כיכר השבת", ynet ו-חרדים10. מגישה תוכנית נשים בערוץ הידברות בשם "סטטוס" וטורים מצולמים ל"דיבור" של רשת 13, והשתתפה ככתבת של נגה ניר נאמן בתוכנית "ברקוד" ששודרה ברשת 13.

ורון מביעה את דעותיה בסרטונים שהיא מצלמת בתוך רכבה ומעלה לרשת הטיקטוק. היא גם מופיעה עם סיפורה האישי ומנחה אירועים ופאנלים. עוסקת גם בהגשת סרטי תדמית ומעבירה סדנה לעמידה מול קהל ומצלמה.

בספטמבר 2021 החלה לעבוד בחברת החדשות N12.

במאי 2023 החלה להגיש תוכניות אקטואליה בערוץ TOV ולהשתתף בפאנל "הפטריוטים" בעכשיו 14. מאוחר יותר נבחרה להגיש לצד שי גולדן את תוכנית הבוקר בערוץ 14. בימים אלה מגישה את ישראל נלחמת בין השעות 11:00-14:00 ובימי שישי 11:00-13:00 בערוץ 14.

חיים אישיים
-----------

ורון נשואה למשה ואם לחמישה ילדים, מתגוררת בבאר יעקב.

קישורים חיצוניים
----------------

* אתר האינטרנט הרשמי של דנה ורון
* דנה ורון, ברשת החברתית פייסבוק

* דנה ורון, ברשת החברתית אקס (טוויטר)

* דנה ורון, ברשת החברתית אינסטגרם

* דנה ורון, סרטונים בערוץ היוטיוב
* דנה ורון, במיזם "אישים" לתיעוד היצירה הישראלית
* דנה ורון, באתר כיכר השבת
* דנה ורון ברדיו קול ברמה

ראיונות
* רבקי גולדפינגר, עניין אישי והפעם עם דנה ורון, באתר ערוץ 7, מתוך בשבע, 12 ביולי 2018
* רבקי גולדפינגר, קול האמת, באתר ערוץ 7, מתוך בשבע, 20 בפברואר 2020
* ישי כהן, ‏כך חזרתי בתשובה; דנה ורון בראיון אישי. צפו, באתר כיכר השבת, 28 במאי 2020
* דוד רוטנברג, דנה בדרך: בין הסרטונים המצולמים מתוך הרכב לתוכניות רדיו וטלוויזיה, אתר בחרדים10, ד' בחשוון תשפ"ב
* אתר למנויים בלבד ניר גונטז', את ישבת באולפן ושיקרת. שיקרת בטלוויזיה. "נכון! זה ברור!", באתר הארץ, 07 בנובמבר 2023

הערות שוליים
------------

1. ↑  דנה ורון באתר כיכר השבת